## Naredba o izmjenama i dopunama Naredbe o obveznom atestiranju kugličnih ležaja

### NN 6/2001 (24.1.2001.), Naredba o izmjenama i dopunama Naredbe o obveznom atestiranju kugličnih ležaja

# DRŽAVNI ZAVOD ZA NORMIZACIJU I MJERITELJSTVO

140

Na teme­lju članka 5. stavka 2., članka 13., stavka 2., članka 17.
stavka 2. i članka 23. stavka 4. Zakona o normizaciji (»Narodne novine«, broj
55/96), ravnate­lj Državnog zavoda za normizaciju i mjerite­ljstvo donosi

## NAREDBU

### O IZMJENAMA I DOPUNAMA NAREDBE O OBAVEZNOM ATESTIRANJU KUGLIČNIH LEŽAJA

Članak 1.

U Naredbi o obaveznom atestira­nju kugličnih ležaja (»Služ­beni list«,
broj 62/83 i 85/87), točka 2. mije­nja se i glasi:

»2. Potvrđiva­nje kotr­ljajućih ležajeva provodi se tako da se potvrđuje
tip kotr­ljajuće­g ležaja od istog proizvođača i zem­lje proizvod­nje.

Pod tipom kotr­ljajućih ležaja prema naredbi podrazumijeva se kotr­ljajući
ležaj označen slovnim i brojčanim oznakama kojima se određuje tip kotr­ljajućih
ležaja.

Članak 2.

Točka 6. mije­nja se i glasi:

»6. Uzorke za ispitiva­nje radi obvezatnog potvrđiva­nja kotr­ljajućih
ležajeva uzima ovlaštena pravna osoba za potvrđiva­nje od proizvođača ili
uvoznika.

Za provedbu ispitiva­nja tipa kotr­ljajuće­g ležaja uzima se uzorak od 3
ležaja.

O uzima­nju uzoraka kotr­ljajućih ležaja sastav­lja se zapisnik koji
sadrži ime proizvođača ili uvoznika, naziv, vrstu i tip ležaja, zem­lju u kojoj
je proizveden, broj uzoraka te mjesto i datum uzima­nja uzoraka. Zapisnik
potpisuju predstavnici proizvođača ili uvoznika i ovlaštene pravne osobe za
potvrđiva­nje.

Nakon ispitiva­nja tipa uzorci kotr­ljajućih ležajeva ne vraćaju se
proizvođaču ili uvozniku, ne­go se s dokumentacijom o potvrđiva­nju čuvaju kod
ovlaštene pravne osobe za potvrđiva­nje.«

Članak 3.

Točka 8. mije­nja se i glasi:

»8. Za kotr­ljajuće ležajeve, kod kojih se ispitiva­njem utvrdi
sukladnost s propisanim zahtjevima, ovlaštena pravna osoba za potvrđiva­nje
izdaje potvrdu o sukladnosti, kojoj prilaže izvještaj o ispitiva­nju. Jedan se
primjerak potvrde o sukladnosti i izvještaja o ispitiva­nju dostav­lja
podnosite­lju zahtjeva za potvrđiva­nje, jedan Državnom zavodu za normizaciju i
mjerite­ljstvo, a jedan zadržava ovlaštena pravna osoba koja je izdala potvrdu
o sukladnosti.

Ako se na uzorku od 3 kotr­ljajuća ležaja ne može sa sigurnošću utvrditi
sukladnost s propisanim zahtjevima za određena ispitiva­nja značajki kakvoće
(granični rezultati), provode se dodatna ispitiva­nja tih značajki na novom
uzorku od 3 ležaja. Ako se ponov­ljenim ispitiva­njem tipa ležaja utvrdi
sukladnost s propisanim zahtjevima izdaje se potvrda o sukladnosti.

Ako se na uzorku od 3 kotr­ljajuća ležaja utvrdi nesukladnost s
propisanim zahtjevima, za taj tip ležaja uskraćuje se potvrda o sukladnosti.

Za kotr­ljajuće ležajeve potvrda o sukladnosti vrijedi 1 godinu.

Potvrde o sukladnosti i ispitne uzorke ovlaštena pravna osoba za potvrđiva­nje
čuva 5 godina nakon isteka roka važe­nja potvrde o sukladnosti.«

Članak 4.

Točka 9. mije­nja se i glasi:

»9. Kotr­ljajuće ležajeve za koje je izdana potvrda o sukladnosti
proizvođač ili uvoznik označava potvrdbenim znakom.

Izgled i upotreba potvrdbenog znaka utvrđeni su Pravilnikom o izgledu i
upotrebi potvrdbenog (certifikacijskog) znaka (»Narodne novine«, broj 88/98,
165/98 i 8/99).

Potvrdbeni znak stav­lja se na pakova­nje kotr­ljajućih ležajeva.«

Članak 5.

Točka 10. se briše.

Točke 11., 12., 13. i 14. naredbe postaju točke 10., 11., 12. i 13.

Članak 6.

U točki 11. iza podtočke b) dodaje se podtočka c) koja glasi:

»c) Provjeru osposob­ljenosti i nadzor nad ovlaštenom pravnom osobom za
potvrđiva­nje proizvoda provodi Državni zavod za normizaciju i mjerite­ljstvo
prema kriterijima norme HRN EN 45001:1996., ako u naredbi nije drukčije
propisano.«

Članak 7.

Iza točke 11. dodaju se nove točke 11.a i 11.b koje glase:

»11.a Rješe­nja o ovlašte­nju pravnih osoba za potvrđiva­nje proizvoda
donesena prije stupa­nja na snagu ove naredbe ostaju na snazi dvanaest mjeseci
od dana stupa­nja na snagu ove naredbe.

Ovlaštene pravne osobe moraju u roku iz stavka 1. ove točke zadovo­ljiti
sve uvjete iz točke 11. naredbe.

11.b U cijelome tekstu Naredbe o obaveznom atestira­nju kugličnih ležaja
i Naredbe o izmjenama i dopunama naredbe o obaveznom atestira­nju kugličnih ležaja,
riječi »kuglični ležaj« zamje­njuju se riječima »kotr­ljajući ležaj«, riječi
»atestira­nje« zamje­njuje se riječju »potvrđiva­nje«, riječ »atest« zamje­njuje
se riječima »potvrda o sukladnosti«, riječ »standard« zamje­njuje se riječju
»norma«, riječi »jugoslavenski standard« zamje­njuju se riječima »hrvatska
norma«, oznaku »JUS« zamje­njuje oznaka »HRN«, riječi »organizacija udruženog
rada ovlaštena za atestira­nje« zamje­njuju se riječima »ovlaštena pravna osoba
za potvrđiva­nje«, a riječi »Savezni zavod za standardizaciju« zamje­njuju se
riječima »Državni zavod za normizaciju i mjerite­ljstvo«, u odgovarajućemu rodu
i padežu.«

Članak 8.

Ova naredba stupa na snagu osmoga dana od dana objave u »Narodnim
novinama«.

Klasa: 011-02/01-02/1
Urbroj: 558-04/11-01-1
Zagreb, 16. siječ­nja 2001.

Ravnate­lj
Državnog zavoda za normizaciju i mjerite­ljstvo
**dr. sc. Jakša Topić, dipl. ing.,** v. r.

if !supportEmptyParas endif

Ostalo, NN 6/2001-140